burgasdotpro/wikipedia huggingface dataset:
Veľká cena Kanady 2013

Veľká cena Kanady 2013 (Formula 1 Grand Prix du Canada 2013) boli preteky Formule 1, ktoré sa konali dňa 9. júna 2013 na okruhu Circuit Gilles Villeneuve v Montreale, v hlavnom meste provincie Québec, v Kanade. Okruh sa nachádza na umelo vytvorenom ostrove Île Notre-Dame, na Rieke svätého Vavrinca, neďaleko centra Montrealu. Boli to siedme preteky sezóny 2013 a päťdesiaty ročník Veľkej ceny Kanady.
Výsledky.
Kvalifikácia.
Poznámky:
Metrik

Tom Mundell, viac známy ako Metrik je anglický drum and bassový producent. Svoju kariéru začal v roku 2007. V roku 2010 vydal svoje prvé EP s názvom "The Departure EP" pod vydavateľstvom Viper Recordings. V roku 2011 vydal EP "Between Worlds EP" takisto pod Viper Recordings. V roku 2013 vydal tretie EP s názvom "Flightvawe EP" na voľné stiahnutie. V novembri 2012 podpísal zmluvu s exkluzívnym vydavateľstvom Hospital Records.
Metrik tiež vytvoril množstvo remixov piesní interpretov ako Eric Prydz, Swedish House Mafia, DJ Fresh, Dirtyphonics, Ayah Marar, John B, Camo &amp; Krooked, Skepta apod.
Externé odkazy.
Oficiálna web stránka
Letisko Humberta Delgada

Letisko Humberta Delgada (; IATA: LIS, ICAO: LPPT) je letisko, ktoré sa nachádza 7 km od centra hlavného mesta Lisabon a pri farnosti Portela. Je to jedno z najväčších letísk južnej Európy a hlavný európsky rozbočovač. Tvoria ho dva terminály a dve dráhy, na ktorých je schopný pristať aj Boeing 747. 
História.
Letisko bolo otvorené dňa 15. októbra 1942 počas druhej svetovej vojny pre lety do severnej Afriky, Gibraltáru a Káhiry. Po vojne sa začalo rýchlo rozvíjať a v roku 1945 už odbavilo okolo 100 tisíc pasažierov. O rok neskôr na ňom pristávali významné európske aerolínie (British European Airways, Air France, KLM, Iberia). 
V rokoch 1949 - 1962 sa začala budovať nová pristávacia dráha pre prvé prúdové lietadlá typu Boeing a Douglas. Po dokončení slúžila aj pre zámorské lety do Ameriky. V 70. rokoch boli terminál aj hangáre zväčšené, pretože do New Yorku začal z letiska lietať prvý Boeing 747. 
Dráhy a terminály.
Prvá dráha "03/21" má dĺžku 3 800 x 45 m. Druhá dráha "17/35" má dĺžku len 2 400 x 45 m. Obe majú asfaltový povrch. 
Terminál 1 slúži pre medzinárodné lety, prílety a odlety. Terminál 2 slúži iba na odlety.
Cirkus Humberto (cirkus)

Cirkus Humberto je cirkus známy hlavne z televízneho seriálu "Cirkus Humberto" z roku 1988 natočeného podľa románu Eduarda Bassa. Ide však aj o skutočne existujúci cirkus, fungujúci na území Česka a Slovenska.
História.
Cirkus vznikol v roku 1951, kedy spadal pod štátny podnik Československé cirkusy, varieté a lunaparky Praha. Názov prebral z románu. Vo svojom zverinci mal kone, levy, tigre, ľadové medvede, slony, zebry a ďalšie zvieratá. V cirkuse účinkoval v jednom pražskom vystúpení v roku 1964 tiež klaun Leonid Jengibarov. Tento cirkus, ale po roku 1982 skrachoval.
Nová éra.
Dnešný cirkus existuje od roku 1993, kedy ho obnovila rodina Navrátilová. V roku 1994 fungoval pod menom King, kým sa nevyriešili práva na názov. V roku 2011 cirkus funguje ďalej po vedením Hynka Navrátila. Bohumil Navrátil založil vlastný cirkus, Cirkus Bob Navarro King. Cirkus cestoval okrem Česka, Slovenska, aj po Juhoslávii, Bulharsku, Rumunsku, Rusku (vrátane Sibíri), Nemecku, Francúzsku a Holandsku.
V roku 2013 mal cirkus viac než 80 zvierat.
Poznámka.
Iný "Circus Humberto" existuje aj v Nemecku.
Cirkus Humberto

Cirkus Humberto môže byť:
Viliam II. (Holandsko)

Viliam II., ("Willem Frederik George Lodewijk van Oranje-Nassau") (* 6. december 1792, Haag, Holandsko – † 17. marec 1849, Tilburg), bol od roku 1840 holandský kráľ, luxemburský veľkovojvoda a limburský vojvoda. Ako následník holandského trónu mal v rokoch 18151840 titul oranžský knieža. Zomrel vo veku 56 rokov na zápal pľúc.
Rodina.
21. februára 1816 sa v Petrohrade oženil s veľkokňažnou Annou (17951865), dcérou ruského cára Pavla I. a nemeckej princeznej Žofie Doroty Württemberskej. V manželstve sa narodilo päť detí:
Oľga Vladimirovna Kernová

Oľga Vladimirovna Kernová (; * 23. apríl 1975, Moskva, ZSSR) je ruská pianistka.
Začala študovať hru na klavír na strednej hudobnej škole v Moskve, keď mala päť rokov. Prvú medzinárodnú súťaž vyhrala vo veku jedenástich rokov. Je víťazka 11 medzinárodných súťaží, členka Ruskej akadémie umení.
Vydala sa v roku 1997. Neskôr sa rozviedla, má syna menom Vladislav.
V súčasnej dobe žije v Moskve.
I Could Be the One

„I Could Be the One“ je skladba švédskeho DJa Aviciiho a holandského DJa Nickyho Romera. Skladba bola vydaná v podobe digital download vo Švédsku dňa 26. decembra 2012 a v Spojenom kráľovstve dňa 10. februára 2013. Skladba obsahuje neuvedené vokály švédskej speváčky Noonie Bao.
Mária Terézia Habsbursko-lotrinská (1767)

 Mária Terézia Jozefa Šarlota Johana Habsbursko-Lotrinská () (* 14. január 1767, Florencia, Taliansko – † 7. november 1827, Lipsko, Nemecko) bola rodom rakúska arcivojvodkyňa a sobášom kráľovná saská.
Životopis.
Bola najstarším potomkom toskánskeho veľkovojvodu, neskoršieho cisára Leopolda II. a Márie Ludoviky Španielskej. V roku 1787 sa stala druhou manželkou saského princa Antona Klementa (17551836). Mali spolu štyri deti, ktoré krátko po narodení zomreli.
Jej pričinením sa uskutočnil sobáš budúceho saského kráľa Fridricha Augusta II. s jej neterou Karolínou Ferdinandou, dcérou cisára Františka I.
Zomrela v roku 1827, krátko po zvolení jej manžela saským kráľom. Pochovaná bola v drážďanskom Hofkirche.
Drumsound &amp; Bassline Smith

Drumsound &amp; Bassline Smith je britská elektronická produkčná skupina z mesta Derby, ktorej členmi sú Andrew Wright, Benjamin Wiggett (Drumsound) a Simon 'Bassline' Smith. Skupina má svoje hudobné vydavateľstvo s názvom Technique Recordings.
V roku 2004 vydali svoj prvý album s názvom "Nature of the Beast", z ktorého boli vydané single „Crossfire (Danger)“, „Planet Mars“, „The End“ a „Thinman“.
V apríli 2011 vydali 12" verziu skladby „Freak“ prostredníctvom vydavateľstva Newstate. Skoro nato vytvorili remix skladby „Louder“ od DJa Fresha, ktorý bol vydaný 3. júna 2011. Remix obsahoval vokály od waleskej speváčky Sian Evans zo skupiny Kosheen, pričom dosiahol 1. miesto v rebríčku UK Singles Chart. Medzi ďalšie remixy patria „After“ od Mobyho alebo „Who Knows“ od Youngmana.
Trojica tiež vydala singel „Close“ dňa 21. augusta 2011, ktorý dosiahol 49. miesto v rebríčku UK Singles Chart.
V roku 2012 spolupracovali so skupinou Utah Saints na ich skladbe „What Can You Do for Me“, ktorá dosiahla 28. miesto v UK Singles Chart. V marci 2012 vyhrala skupina Drumsound &amp; Bassline Smith ceny Best Track a Best Video za nahrávku „Close“ počas udeľovania cien Official Drum &amp; Bass Awards.
Polyanilín

Polyanilín (ďalej PANI) je π- konjugovaný organický polymér. Je to zároveň najstarší známy vodivý polymér.
Vlastnosti.
Môže byť pripravený pre rôzne špecifické aplikácie, ako napríklad v dobíjacích batériách, biosenzoroch alebo antikoróznych povlakoch. Jeho vodivosť a ďalšie charakteristiky veľmi závisia od experimentálnych podmienok, pri ktorých bol pripravený, ako sú teplota, pH roztoku, alebo od koncentrácie anilínu v roztoku. PANI existuje vo viacerých formách, ktoré sa navzájom odlišujú chemickými a fyzikálnymi vlastnosťami.
Modifikácie polyanilínu.
Vo všeobecnosti sa vyskytuje v troch formách, nazvaných permigranilín, leukoemeraldín a emeraldín. Produktom elektrochemickej polymerizácie anilínu z kyslého elektrolytu je zelený emeraldín. Ten môže byť jednoducho prevedený ďalšou oxidáciou na úplne oxidovanú tmavomodrú permigranilínovú soľ, ktorá zase môže byť prevedená pomocou alkalickej bázy na tmavofialový permigranilín. Emeraldínová soľ tiež môže byť redukovaná na transparentný leukoemeraldín, alebo pomocou alkalickej bázy prevedená na nevodivý modrý emeraldín.
Samsung Galaxy Ch@t

Samsung Galaxy Ch@t je mobilný telefón vyrábaný spoločnosťou Samsung, ktorý využíva operačný systém Android. Na trh sa dostal v máji 2012. Telefón má dotykový displej a hardvérovú QWERTY klávesnicu.
Polytiofén

Polytiofén je vodivý polymér, ktorý bol prvýkrát pripravený elektrochemickou syntézou v roku 1981. 
Vlastnosti.
Tento polymér a jeho deriváty sú stále intenzívne skúmané pre ich dobré vodivé vlastnosti a možné aplikácie. Vysokú elektrickú vodivosť PT umožňuje delokalizácia elektrónov pozdĺž polymérneho reťazca. Elektróny sú delokalizované pozdĺž konjugovaných väzieb, obyčajne cez miesta prekryvu π-orbitálov, majúcich za následok rozšírenie π-systému, ktorý vypĺňa valenčné väzby. Čo sa týka odstraňovania elektrónov z π-systému (p-doping), alebo naopak pridávania elektrónov do π-systému (n-doping) možno hovoriť o nabíjaní celku zvanom bipolaron.
Optický ďalekohľad

Optický ďalekohľad (iné názvy: ďalekohľad, najmä veľký v astronómii: optický teleskop, teleskop) je ďalekohľad pre optické žiarenie, resp. najmä viditeľné svetlo, t. j. optický prístroj, ktorým možno zväčšiť zorný uhol pozorovaného predmetu a koncentráciou svetla na malú plochu zvýšiť jasnosť a rozlišovaciu schopnosť. 
Charakteristika.
Základnou časťou ďalekohľadu je objektív, ktorý vytvára v ohniskovej rovine obraz pozorovaného objektu. Objektívom môže byť šošovka alebo vyduté zrkadlo. Obraz objektu vytvorený objektívom v ohniskovej rovine pozorujeme buď okulárom, alebo, pri väčších ďalekohľadoch, fotografickou doskou, spektrografom, fotometrom, fotonásobičom, MCP alebo CCD kamerou. 
Zväčšenie ďalekohľadu sa vypočíta ako podiel ohniskovej vzdialenosti objektívu a ohniskovej vzdialenosti okuláru. Rozlišovacia schopnosť je daná priemerom objektívu. Zlepšeniu rozlišovacej schopnosti pomáha aktívna a adaptívna optika. 
Jediný optický ďalekohľad pracujúci na obežnej dráhe Zeme je Hubblov vesmírny ďalekohľad. 
Dejiny.
Prvý ďalekohľad zostrojil v roku 1608 holandský optik Hans Lippershey. Na základe jeho poznatkov o rok neskôr Galileo Galilei skonštruoval prvý astronomický ďalekohľad – refraktor. Galileiho ďalekohľad sa skladal zo spojky a rozptylky a Galilei prostredníctvom neho vykonal veľa významných astronomických objavov, napríklad objav slnečných škvŕn, Jupiterových mesiacov, alebo hviezdy v Mliečnej ceste. Ďalší významný astronóm, Johannes Kepler, skonštruoval ďalekohľad obsahujúci dve spojky. Jeho obraz bol síce prevrátený, ale ostrejší. Prvý zrkadlový ďalekohľad, reflektor, zostrojil Isaac Newton.
Druhy.
Podľa fyzikálneho princípu sa rozlišuje:
Podľa použitia sa rozlišuje
Najmenšie teleskopy.
Najmenšie teleskopy sa volia väčšinou z dôvodov obstarávacej ceny a skladovania. Vtedy sa volí cieľ pozorovania a minimálne parametre teleskopu. Volí sa najmä zväčšenie, veľkosť, typ a kvalita objektívu, svetelnosť a montáž ďalekohľadu.
Príklady hodnôt najmenšieho zväčšenia
Pri zväčšení nemá zmysel používať menšie zväčšenia ako 7x z dôvodu veľkosti zreničky a obvykle nemá zmysel používať väčšie zväčšenia ako 200x z dôvodu chvenia atmosféry.
Optimálne zväčšenie je závislé aj od kvality optiky a ostrosti obrazu.
Nekvalitná optika rozostruje obraz už pri zväčšení 0,5x priemer objektívu (mm), bežná kvalita objektívu dovoľuje zväčšenia 1x - 1,5x priemer objektívu v (mm), vysokokvalitná optika poskytuje ostrý obraz aj pri zväčšení 2x priemer objektívu v (mm). Na kvalitnom menšom zväčšení je vidieť viac detailov ako na veľkom rozostrenom obraze.
Pretože zväčšovaním sa stráca svetelný zisk, odporúčajú sa používať väčšie zväčšenia pri ďalekohľadoch s väčším priemerom objektívu, teda pri objektívoch s väčším svetelným ziskom.
Zdroj.
Presun z článku ďalekohľad.
Bosák

Bosák je slovenské a české priezvisko. Na Slovensku je najčastejšie v obci Sása (okres Zvolen), Spišskej Novej Vsi a v Nitre.
European Bowl v korfbale 2013

European Bowl v korfbale 2013 bol v poradí 4. European Bowl v korfbale, ktorý organizuje Medzinárodná korfbalová federácia (IKF). Konal sa od 7. júna19. októbra 2013 v 2 európskych regiónoch na Slovensku a v Holandsku, za účasti 10 tímov. Pôvodne sa mal organizovať v 3 regiónoch, okrem Stredu a Východu (pôvodne v tureckej Antalyi aj Západ (v neurčenom mieste), za účasti 14 tímov. Pre odstúpenie viacerých drižstiev sa región Východu a Západu zjednotil do regiónu Východ, za účasti 6 tímov. V regióne Stred zvíťazilo Slovensko, v regióne Východ Turecko.
Európsky bowl 2013 bol zároveň kvalifikačných podujatím na Majstrovstvá Európy 2014, ktoré sa uskutočnili v Portugalsku. Z každého regiónu sa kvalifikovali 3 najlepšie družstvá.
Región Stred.
 Prievidza; 7.8. jún
Región Východ.
 Papendrecht; 18.19. október
Reload

„Reload“ je singel britského grime hudobníka Wileyho a rappera Chipa. Na skladbe vokálne spolupracovala speváčka Ms D, ktorá ale nie je uvedená. Skladba bola vydaná ako tretí singel z jeho ôsmeho albumu "The Ascent" dňa 15. februára 2013. Skladbu napísali Richard Cowie, Jahmaal Fyffe, Dayo Olatunji, Talay Riley producentom bol Scribz.
European Bowl v korfbale

European Bowl v korfbale (doslova "Európska misa v korfbale") je druhé najvýznamnejšie európske podujatie v korfbale, ktoré riadi Medzinárodná korfbalová federácia (IKF). Jeho krátka história siaha do roku 2005, kedy sa v Katalánsku konalo prvé podujatie European Bowl. Od roku 2007 sa podujatie koná formou regionálnych turnajov a od roku 2009 je organizované so 4-ročnou periodicitou. 
Európsky Bowl slúži ako kvalifikácia na Majstrovstvá Európy, ktoré sa konajú vždy o rok neskôr.
Fred V &amp; Grafix

Fred V &amp; Grafix je liquid drum and bassová dvojica, ktorá má zmluvu s vydavateľstvom Hospital Records. Ich skutočné mená sú Fred Vahrman a Josh Jackson.
Vplyvy.
Medzi vplyvy na ich tvorbu dvojica uviedla interpretov ako Pendulum, Flying Lotus, Bonobo, J Dilla, Jimi Hendrix, High Contrast a Logistics.
Barbora Bobuľová

Barbora Bobuľová (* 29. apríl 1974, Martin, Česko-Slovensko) je slovenská filmová herečka, žijúca v Taliansku.
Život.
Narodila sa v Martine. Je absolventkou Vysokej školy múzických umení v Bratislave. V roku 1986 debutovala na televíznej obrazovke vo filmovej inscenácii "Poľovačka na otca" režiséra Romana Poláka. O dva roky neskôr sa predstavila vo filme "Vlakári", ktorý režíroval Juraj Lihosit. V roku 1993 účinkovala v psychologickej dráme "Tanec lásky a smrti" v réžii Martina Kákoša. V nasledujúcom roku hrala v televíznej adaptácii poviedky "Čierny mních" spisovateľa Antona Pavloviča Čechova.
V roku 1995 sa presťahovala do Talianska. O rok neskôr sa objavila v prvom talianskom filme "Infiltrato", ktorý režíroval Claudio Sestieri. V roku 1997 účinkovala v talianskej filmovej dráme "Il principe di Homburg". Film bol uvedený v súťažnej sekcii filmového festivalu v Cannes. V roku 2001 hrala vo filme "Láska a vojna" na motívy knižnej predlohy britského spisovateľa Erica Newbyho.
V roku 2005 sa predstavila v hlavnej úlohe filmu "Cuore sacro", za ktorú dostala cenu Davida di Donatella a ocenenie Zlatá stuha od Národného zväzu talianskych filmových novinárov. Nasledovala dráma "Anche libero va bene". V roku 2008 sa objavila v životopisnom filme "Coco Chanel". O dva roky neskôr účinkovala v komédii "La bellezza del somaro". V roku 2011 si zahrala v dvoch častiach drámy "Come un delfino".
Na filmovom festivale Art Film Fest, ktorý sa uskutočnil od 21. do 26. júna 2013 v Trenčianskych Tepliciach a Trenčíne, dostala ocenenie Hercova misia a cenu Modrého anjela za najlepší ženský herecký výkon vo filme "Diváčka".
Danny Wheeler

Danny Wheeler, vlastným menom Daniel Moyo je anglický drum and bassový DJ a producent, ktorý pochádza zo Západného Londýna. Jeho debutová nahrávka „Ghost / Lost Highway“, na ktorej spolupracoval aj Sub Focus sa dostala do prvej päťky v rebríčku UK Dance Chart a do prvej dvadsiatky v rebríčku UK Indie Chart. Je tiež zapísaný v Guinnessovej knihe rekordov ako jeden z DJov, ktorí pokorili svetový rekord v počte DJov, ktorý nepretržite mixovali jednu nahrávku. Danny Wheeler je tiež majiteľom vydavateľstva W10 Records.
Šen-čou 10

Šen-čou 10 ( – "Šen-čou š’ chao"; doslova: „"Božská loď číslo desať"“) bol čínsky pilotovaný kozmický let v rámci programu Šen-čou. Šen-čou 10 vyštartoval 11. júna 2013 a vyniesol do vesmíru trojčlennú posádku, ktorej veliteľom bol Nie Chaj-šeng (ako druhý čínsky kozmonaut absolvoval vtedy svoj druhý kozmický let). Ďalšími členmi posádky boli Čang Siao-kuang a druhá čínska kozmonautka Wang Ja-pching. Hlavným cieľom letu bolo uskutočniť spojenie s orbitálnou ministanicou Tchien-kung 1, vypustenou do kozmu v septembri 2011. Kozmonauti na stanici pracovali približne 12 dní.
Priebeh letu.
Misia Šen-čou 10 bola celkovo tretia a zároveň druhá pilotovaná misia ku kozmickej stanici Tchien-kung 1. Šen-čou 10 úspešne vyštartoval v utorok navečer 11. júna 2013 o 17:38:02,666 miestneho času (09:38:02,666 svetového času) pomocou nosnej rakety Čchang-čeng CZ-2F/G z kozmodrómu Ťiou-čchüan v čínskej autonómnej oblasti Vnútorné Mongolsko. Na palube sa nachádzala trojčlenná posádka, ktorá v roku 2012 fungovala ako záloha pre let Šen-čou 9. Veliteľom bol Nie Chaj-šeng, ktorý sa v roku 2005 zúčastnil misie Šen-čou 6. Ďalšími členmi posádky boli dvaja nováčikovia, Čang Siao-kuang a kozmonautka Wang Ja-pching. Vzlet rakety a navedenie kozmickej lode na obežnú dráhu Zeme prebehli bez problémov.
Dva dni po štarte, 13. júna o 05:11 UTC, sa loď s kozmonautmi automaticky pripojila k stanici Tchien-kung 1. Kozmonauti potom pracovali na stanici a venovali sa rôznym experimentom. Wang Ja-pching okrem iného predvádzala čínskym školákom pohyb predmetov a správanie kvapalín v beztiažovom stave, pričom zodpovedala aj na ich otázky. Priamy prenos z obežnej dráhy sledovalo približne 60 miliónov detí. Dňa 23. júna sa o 00:26 UTC kozmonauti v lodi Šen-čou 10 odpojili od stanice a po jednom oblete Zeme sa o 02:07 UTC opäť pripojili, pričom oba manévre vykonali manuálne.
Po asi dvoch týždňoch letu sa 25. júna o 23:05 UTC loď s kozmonautmi už definitívne odpojila od stanice a 26. júna o 00:07:06 UTC (08:07:06 miestneho času) jej návratový modul v poriadku pristál v stepi Vnútorného Mongolska. Miesto pristátia sa nachádzalo 168 km severne od mesta Chöch chot.
Macklemore

Ben Haggerty (* 19. jún 1983, Seattle, Washington, USA), viac známy ako Macklemore alebo predtým Professor Macklemore je americký rapper a hudobník. Hudbu začal tvoriť nezávisle v roku 2000 a v súčasnosti spolupracuje s producentom Ryanom Lewisom, huslistom Andrewom Joslynom a trúbkarom Owuorom Arungom. Na internete má veľkú základňu fanúšikov. Od začiatku svojej kariéry vydal jeden mixtape, tri EP a dva albumy, hoci žiadne z nich cez veľké vydavateľstvo. Hudobné video k skladbe „Thrift Shop“ si na YouTube pozrela už viac ako 1 miliarda ľudí, pričom skladba dosiahla 1. miesto v americkom rebríčku Billboard Hot 100. Jeho druhý singel „Can't Hold Us“ dosiahol takisto 1. miesto v Billboard Hot 100 a dodnes sa predalo viac ako 2,2 milióna kópií tohto singla.
Macklemore vydal dňa 9. októbra 2012 svoj debutový album s názvom "The Heist", ktorý dosiahol 2. miesto v rebríčku Billboard 200.
Životopis.
Ben Haggerty sa narodil v Seattli, kde tiež vyrástol. Nepochádza z muzikantskej rodiny, ale jeho obaja rodičia ho však v hudbe podporovali. S hip-hopom sa prvýkrát stretol vo svojich šiestich rokoch prostredníctvom skupiny Digital Underground. V štrnástich rokoch začal písať texty. Keď začal rapovať, zaujímal sa West Coast hip-hop, pričom skupiny ako Freestyle Fellowship, Aceyalone, Living Legends, Wu-Tang Clan, Nas a Talib Kweli boli jeho vzormi. Študoval na Garfield High School a Nathan High School. V štúdiu potom pokračoval na The Evergreen State College, kde získal bakalársky titul. Vzhľadom k tomu, že sa zaujímal o spôsoby, ako osloviť mladšie generácie prostredníctvom svojej hudby, zúčastnil sa programu "Gateways for Incarcerated Youth", ktorý sa zameriaval na vzdelávanie a kultúrnu identitu. Momentálne žije so svojou priateľkou Triciou Davis, s ktoru sa dňa 21. januára 2013 zasnúbil.
Epikasté

Epikasté alebo Epikasta (, ) môže byť v gréckej mytológii:
Filonomé

Filonomé alebo Filonoma (, ) môže byť v gréckej mytológii:
Muscle car

Muscle car je termín používaný na označenie radu vysoko výkonných automobilov (muscle - sval, svalnatý a car - auto). Vo svojom najrozšírenejšom význame sa vzťahuje na americké automobily so zadným náhonom a silnými motormi V8 vyrábané v 60. až 70. rokoch 20. storočia. Tieto automobily sa predávali za cenu dostupnú pre mladú generáciu a často sa tiež používali v pouličných pretekoch a tiež niekedy v drag racingu.
Mária Klementína Habsbursko-lotrinská

Mária Klementína Habsbursko-lotrinská (* 24. apríl 1777, Florencia, Taliansko† 15. november 1801, Neapol, Taliansko) bola rodom rakúska arcivojvodkyňa a sobášom neapolsko-sicílska korunná princezná.
Životopis.
Narodila sa ako desiate dieťa toskánskeho veľkovojvodu a neskoršieho cisára Leopolda II. a Márie Ludoviky Španielskej.
V roku 1790 bola per procuram zosobášená so svojim priamym bratancom, korunným princom Františkom Neapolsko-sicílskym (1777 – 1830). Rovnako sa jej bratia František a Ferdinand oženili s neapolskými princeznami Máriou Teréziou a Lujzou. Ich matkou bola Leopoldova sestra Mária Karolína.
V roku 1797 sa v Neapole konala skutočná svadba. Manželia mali spoločných prarodičov od oboch rodičov. V roku 1801 po štyroch rokoch šťastného manželstva zomrela, oslabená dvomi pôrodmi, na pľúcnu chorobu. Pochovaná bola v Santa Chiara v Neapole.
Vodivý polymér

Vodivé polyméry alebo presnejšie polyméry s vlastnou vodivosťou (ICPs - intrinsically conducting polymers) sú organické polyméry, ktoré majú vodivosť podobnú kovom alebo polovodičom, ktorú zabezpečuje konjugácia π-systémov. Najväčšou výhodou vodivých polymérov je príprava disperzie.
New Day

„New Day“ je skladba amerického rappera 50 Centa. Skladba bola vydaná dňa 27. júla 2012 ako singel z jeho vtedy nadchádzajúceho piateho štúdiového albumu "Street King Immortal". Skladbu produkoval Dr. Dre a mixoval Eminem, kým na textoch spolupracovali 50 Cent, Alicia Keys, Royce da 5'9", Swizz Beatz, Andrew Brissett, Amber Streeter zo skupiny RichGirl a Lawrence Jr z Aftermath Records. Skladba obsahuje verše rappera Dr. Dre, kým refrén spieva Alicia Keys. Alicia Keys takisto vytvorila svoju vlastnú verziu skladby „New Day“, ktorá sa objavila na jej piatom albume "Girl on Fire".
Intro.
Skladba obsahuje osemsekundový hovorený úvod. Je vybraný z gangsterského filmu "Príbeh z Bronxu". Hlas, ktorý rozpráva je Roberta De Nira, ktorý vo filme hral rolu Lorenza Anella.
Personál.
Zo zoznamu rebríčka Billboard.
Nemecké Rakúsko

Nemecké Rakúsko () bol štát, ktorý bol vyhlásený krátko po ukončení prvej svetovej vojny ako pohrobok Predlitavska na územiach s väčšinovým nemeckým obyvateľstvom. 
V Rakúsko-Uhorsku bolo označenie "Nemecké Rakúsko" používané ako neoficiálny názov pre územia obývané rakúskymi Nemcami. Po prvej svetovej vojne si rovnaký názov zvolilo Rakúsko, ktoré tak vyjadrilo túžbu po spojení s Nemeckom (konštituovalo sa ako jeho časť).
Nemecké Rakúsko si nárokovalo všetky územia s väčšinovo nemeckým obyvateľstvom (sčasti aj s menšinovým) zaniknutej habsburskej ríše: , na ktorých žilo 10,4 milióna obyvateľov. Tieto nároky zahŕňali celé dnešné Rakúsko (s výnimkou Burgenlandu), k tomu navyše Južné Tirolsko a mesto Tarvisio (oboje dnes v Taliansku); južné Korutánsko a južné Štajersko (dnes v Slovinsku; a Sudetenland a Nemecké Čechy (oboje sa neskôr stali súčasťou Sudet) v dnešnom Česku. V tej dobe rozprávala väčšina obyvateľov daných území po nemecky. V skutočnosti bola moc Nemeckého Rakúska obmedzená len na podunajské a alpské provincie bývalej habsburskej ríše, teda približne na dnešné Rakúsko.
Dejiny.
V Rakúsko-Uhorsku bolo označenie "Nemecké Rakúsko" používané ako neoficiálny názov pre územia obývané rakúskymi Nemcami. S kolapsom ríše na jeseň 1918 sa poslanci nemeckej národnosti v predlitavskom parlamente ("Ríšska rada", posledné voľby sa konali v roku 1911) rozhodli vytvoriť štát Nemecké Rakúsko. Bolo zvolané "dočasné národné zhromaždenie nezávislého nemecko-rakúskeho štátu" (21. október 1918), ktorého sa zúčastnili aj zastupitelia z Čiech, Moravy a Sliezska, ktorí odmietali príslušnosť k Česko-Slovensku (vyhlásené 28. októbra 1918). 12. novembra 1918 bola vyhlásená "Nemecko-rakúska republika", názov odkazoval na túžbu Rakúska po spojení s Nemeckom. Saintgermainská zmluva zakázala Rakúsku používať v názve spojenie "Nemecko-rakúska" a zakázala spojenie Rakúska s Nemeckom ("Anschluss").
Podcelky.
Nemecké Rakúsko pozostávalo z deviatich provincií ("Provinzen"):
Zánik.
Všetky z nárokovaných území, ktoré ležia mimo dnešného Rakúska (niektoré len s nemeckou menšinou) boli rýchlo obsadené jednotkami druhých krajín, ktoré si ich takisto nárokovali. Jedine etnickí Nemci v západnej časti Uhorska, ktorí tvorili väčšinu na území známom neskôr ako Burgenland žiadali o pripojenie k Rakúsku a boli pri tom úspešní (z územia bola vytvorená spolková krajina Burgenland), s výnimkou oblasti Šopronu (Ödenburg), ktorý mal byť hlavným mestom spolkovej krajiny, ale pre sporné referendum, zostalo súčasťou Maďarska.
2. slovenská futbalová liga 2011/2012

2. slovenská futbalová liga 2011/12 je 20. ročník druhej najvyššej futbalovej ligy na Slovensku. Organizuje ju Slovenský futbalový zväz.
Ondřej Sekora

Ondřej Sekora (* 25. september 1899, Brno – † 4. júl 1967, Praha) bol výrazný český spisovateľ, novinár, kreslič, grafik, ilustrátor, karikaturista a entomológ, od roku 1964 nositeľ titulu zaslúžilý umelec. Spolupracoval s rozhlasom, televíziou, filmom a divadlom. Písal a ilustroval hlavne knihy pre deti. Vytvoril veľmi známu figúrku Ferda Mravca (prvýkrát sa objavila v Lidových novinách v roku 1932 ako postavička v kreslených seriáloch pre dospelých), známy je aj chrobák Truhlík. Sekorove príbehy spájajú zábavnosť s poučnosťou a mravným ponaučením. Jeho ilustrácie boli blízke štýlu animovaného filmu.
Sekora bol zakladateľom prvých českých ragbyových klubov, športový tréner, rozhodca, popularizátor športu a prírody.
Dielo.
Knihy.
Prvé tri knihy o Ferdovi Mravencovi vychádzali v šesťdesiatych rokoch spoločne pod názvom "Knížka Ferdy Mravence" (v slovenčine pod názvom "Knižka o Ferdovi Mravcovi").
Obe knihy o chrobákovi Truhlíkovi vychádzali od roku 1969 spoločne pod názvom "Brouk Pytlík" (v slovenčine pod názvom "Chrobák Truhlík").
Korfbal na Svetových hrách

Korfbal na Svetových hrách je korfbalový turnaj, ktorý sa koná v rámci multišportového podujatia Svetových hier riadených Medzinárodnou asociáciou Svetových hier (IWGA). Do programu hier bol zaradený na Svetových hrách 1985 v Londýne a odvtedy sa na nich predstavuje pravidelne. V historických tabuľkách jednoznačne dominuje, rovnako ako aj na majstrovstvách sveta, družstvo , ktoré zvíťazilo na všetkých turnajoch.
Kvalifikačným kritériom pre účasť na korfbalovom podujatí Svetových hier je umiestnenie na majstrovstvách sveta.
Filonomé (dcéra Tragasa)

Filonomé alebo Filonoma (, ) je v gréckej mytológii dcéra Tragasa, druhá manželka kráľa Kykna.
Kráľ Kyknos vládol niekde v okolí Tróje. Jeho prvou manželkou bola Prokleia, dcéra Laomedonta a neskôr sa oženil s Filonomou, dcérou Tragasa. Filonomé sa však nanešťastie zaľúbila do Tenna, syna z jeho prvého manželstva a keďže ju on odmietal, jej láska prerástla na nenávisť a Filonomé sa ho potom a aj jeho sestru Hémitheu snažila pripraviť o život.
Intrigami, pri ktorých jej pomohol aj hudobník Eumolfos, roznecovala proti nim u otca nenávisť a nakoniec dosiahla, že ich dal otec oboch zatvoriť do truhlice a hodiť do mora. Im však ešte nebolo súdené aby zomreli. Truhlicu vlny a morské prúdy doplavili k ostrovu Leukofros pri trójskom pobreží, kde ich vylovili. Tennes sa onedlho stal kráľom ostrova a po rokoch bol ostrov pomenovaný po ňom na Tenedos.
Ale pre Filonomu pripravili Moiry iný osud. Jej niť života sa pretrhla hneď potom, ako sa Kyknos dozvedel, že bol oklamaný. Zradnú Filonomu dal Kyknos za trest zaživa pochovať a jej spolupáchateľa Eumolfa ukameňovať.
Magnetic Eyes

„Magnetic Eyes“ je skladba drum and bassovej dvojice Matrix &amp; Futurebound v spolupráci s rapperkou Baby Blue. Skladba bola vydaná v Spojenom kráľovstve dňa 30. decembra 2012 ako digital download. Skladba dosiahla 24. miesto v rebríčku UK Singles Chart, pričom sa v prvej štyridsiatke udržala 6 týždňov.
Moombahcore

Moombahcore, zvyčajne označovaný ako "110" (odvodené od tempa v úderoch za minútu) alebo Moombahstep je štýl hardcoru, pričom je odklonením od moombahtonu. Tiež obsahuje prvky dutch housu u a spája v sebe tiež štýly breakcore, gabber, techstep a brostep. Moombahcorové skladby často obsahujú kmitajúcu basovú linku, FM syntézy, skreslené basy, prudké údery snare bubnov a komplexné perkusívne vzorky. 
Interpreti ako Munchi, Dillon Francis, Knife Party, Nick Thayer a Skrillex napomohli tomuto subžánru k popularite.
Gordon Haskell

Gordon Haskell (* 27. apríl 1946 – † 16. október 2020), vlastným menom Gordon Hionides, bol britský spevák a basgitarista, člen rockovej skupiny King Crimson.
V polovici 60. rokov hral Haskell v amatérskej školskej skupine so svojím kamarátom, gitaristom Robertom Frippom. Na konci 60. rokov pôsobil v skupine Fleur De Lys, ktorá vydala niekoľko singlov. V roku 1969 nahral a vydal prvý sólový album "Sail in My Boat".
V prvej polovici roka 1970 sa podieľal ako hosťujúci spevák na jednej piesni na albume "In the Wake of Poseidon" skupiny King Crimson, ktorú viedol Fripp. Nedlho potom sa stal jej členom ako spevák a basgitarista a ešte ten istý rok vyšiel ďalší crimsonovské album "Lizard". Z dôvodu odlišných hudobných preferencií ale Haskell potom z kapely odišiel. V 70. rokoch ďalej spolupracoval s ďalšími hudobníkmi, ako sú napr Cliff Richard a Tim Hardin.
Začiatkom 80. rokov nebol Haskell spokojný s hudobným biznisom. V roku 1984 sa odsťahoval do Dánska, kde vystupoval po baroch, krčmách a hoteloch. Na začiatku 90. rokov sa vrátil naspäť do Anglicka a začal nahrávať sólové platne. Populárnym sa stal v roku 2001 vďaka balade „How Wonderful You Are“ z alba "Look Out".
Maltóza

Maltóza alebo sladový cukor je disacharid, ktorý je tvorený dvomi molekulami D-glukózy spojenými α(1→4) väzbou. Vzniká zo škrobu pôsobením enzýmov v klíčiacich semenách. Získava sa napríklad z jačmeňa alebo zemiakov. 
Zloženie.
Je to biely kryštalický dvojitý cukor (disacharid) s molekulovým vzorcom C12H22O11. Ľahko rozpúšťa vo vode a má sladkú chuť.
Peter Sinfield

Peter John Sinfield (* 27. december 1943, Londýn, Spojené kráľovstvo† 14. november 2024, Londýn) bol britský básnik, hudobník, maliar a hudobný producent známy ako textár a člen rockovej skupiny King Crimson, ktorej bol spoluzakladateľom.
V roku 1967 začal spolupracovať s Ianom McDonaldom, ktorý v nasledujúcom roku prišiel do skupiny Giles, Giles &amp; Fripp, z ktorej sa ešte v tom istom roku vyvinuli King Crimson. U King Crimson pôsobil Sinfield nielen ako textár, ale aj ako autor a obsluha na tú dobu unikátneho pódiového osvetlenia a neskôr aj ako hráč na syntetizátor. Bol právoplatným členom skupiny a napísal pre ňu texty prvých štyroch albumov, "In the Court of the Crimson King" (1969), "In the Wake of Poseidon" (1970), "Lizard" (1970) a "Islands" (1971). Na konci roka 1971 ale kapelu pre nezhody s gitaristom Robertom Frippom opustil.
Ďalej Sinfield písal texty pre skupiny Roxy Music, Emerson, Lake &amp; Palmer a ďalšie.
Medzinárodná asociácia Svetových hier

Medzinárodná asociácia Svetových hier (, skr. IWGA) je medzinárodná športová organizácia uznaná Medzinárodným olympijským výborom, ktorá združuje medzinárodné športové federácie a organizuje vlastné multi-športové podujatieSvetové hry. Združuje 36 členských federácií a sídli v Colorado Springs, v Spojených štátoch. Na jej čele stojí od roku 1993 Američan Ron Froehlich. IWGA spolupracuje s MOV, SportAccord a Svetovou antidopingovou agentúrou (WADA).
Valné zhromaždenie IWGA volí každé 4 roky 7-členný výkonný výbor, ktorý koordinuje a dohliada na všetky záležitosti súvisiace s členskými zväzmi. Správna rada má úlohy zahŕňajúce odporúčania na výber kandidátskych miest a tiež tvorí spojenie medzi IWGA a organizátormi hier.
Hlavnou podmienkou pre vstup do IWGA je účasť športovej federácie v ďalšej medzinárodnej športovej organizáciiSportAccord (predtým známej ako GAISF). Ďalšou podmienkou je, aby športové disciplíny daného športu neboli zúčastnené na Olympijských hrách.
Dejiny.
IWGA bola založená (podľa švajčiarskeho práva) v roku 1981 ako mimovládna a nezisková medzinárodná organizácia s cieľom spravovať Svetové hry. Jej cieľom je rozvíjať popularitu športov, ktoré IWGA spravuje, a zlepšiť ich zázemie so zachovaním tradičných hodnôt športu vo svete. IWGA bola založená 12 medzinárodnými športovými federáciami v juhokórejskom Soule, vtedy pod názvom "World Games Council". Športy, ktoré stáli pri zrode IWGA: bedminton, bejzbal, casting, karate, kolieskové športy, kulturistika, preťahovanie lanom, silový trojboj, softbal, taekwondo a vodné lyžovanie. V roku 1996 bola organizácia premenovaná na súčasný názov.
V roku 2000 podpísala IWGA a MOV memorandum o porozumení. V tomto memorande sú zahrnuté záväzky o spolupráci medzi týmito dvoma organizáciami, ďalej poskytovanie odborných znalostí a pomoc pri propagácii aktivít IWGA v rámci olympijského hnutia. MOV tiež poskytuje miestnym organizačným výborom technickú pomoc prostredníctvom svojich programov.
Na poslednom kongrese IWGA v máji 2013 v ruskom Petrohrade boli prijatí 34., 35. a 36. člen, Medzinárodná lakrosová federácia (FIL), Medzinárodná florbalová federácia (IFF) a Medzinárodná federácia thajského boxu (IFMA).
Členské federácie.
Členom IWGA bolo v roku 2013 36 federácií:
Giovanni da Verrazano

Giovanni da Verrazano (* 1485, Toskánsko, Taliansko – † 1528, Malé Antily) bol jeden z prvých objaviteľov Nového sveta, preskúmal východné pobrežie severnej Ameriky (New York Bay, Block Island a Narragansett Bay, Severnú a Južnú Karolínu). 
Bol prvým Európanom, ktorý objavil dnešný New York (1524).
Jeho cieľom bolo preskúmať pobrežie Nového sveta a nájsť cestu do Orientu. Veril, že do Ázie sa dostane priechodom medzi severnou a južnou Amerikou. A tak ho vybral francúzsky kráľ František I., aby sa vydal do tejto oblasti a objavoval nové a rýchlejšie cesty do Orientu.
Životopis.
Skoré roky.
Narodil sa okolo roku 1485 v rodinnom hrade v blízkosti Val di Greve (neďaleko Florencie). Giovanniho otec Alessandro da Verrazano a matka Fiammetta Capella vlastnili tkáčsku továreň na hodváb. Jeho otec mal dvoch synov, staršieho Giovanniho a mladšieho Gerolama. Celá rodina sa rozhodla odísť z Toskánska do Francúzska. Obaja bratia mali záujem o podnikanie.
Florencia.
Keď mal desať rokov, jeho rodina sa vrátila späť do Talianska. Otec chcel, aby videli svoju rodnú krajinu a starých rodičov. Cestovali cez rieku Rýn do Stredozemného mora, potom do prístavu Janov a odtiaľ kočom do Florencie. Cesta im trvala dva až tri týždne. Giovanni si Florenciu zamiloval a želal si ostať tu po celý svoj život, neskôr sa však vrátili späť do Francúzska. V 17. rokoch podnikal cesty do Talianska, kde aj študoval a naučil sa lodnú navigáciu. Po štúdiách sa stal námorníkom.
Ofsetová tlač

Ofsetová tlač alebo ofset je tlač z plochy (teda tlač, pri ktorej sú tlačiace a netlačiace miesta v rovnakej výškovej úrovni), pri ktorej prenos tlačovej farby iba z tlačiacich miest zabezpečujú rozdielne fyzikálno-chemické vlastnosti tlačiacich a netlačiacich miest. Tlačiace miesta prijímajú mastnú tlačovú farbu (sú olejofilné) a netlačiace miesta prijímajú vodu (sú hydrofilné). Ofset je nepriama tlač, lebo výsledný obraz sa z tlačovej formy (môže byť valcová, alebo plošná) tlačí najskôr na gumený valec a až potom na papier. Farba sa prenáša dvakrát. Použitie gumeného valca umožňuje tlač jemných detailov aj na menej kvalitný papier, valec totiž priľne aj na nie úplne hladký povrch.
Názov ofset pochádza z jedného z významov anglického výrazu "set-off" (neskôr aj v podobe "offset"), a to významu (mierne) otlačenie, obťah. 
Ofset je vo svete najpoužívanejšou tlačovou technikou a má takmer univerzálne použitie. Ofsetová tlač na rozdiel od digitálnej tlače umožňuje aj tlač tzv. priamych farieb (PANTONE). Každá z týchto farieb má presné číselné označenie a presný pomer miešania odtieňov, čo je dôležité napr. pri tlači logotypov, kde je nutné dodržať vždy rovnakú farebnosť. Ofset sa rozdeľuje na klasický (vlhčený) a suchý (nevlhčený).
Vývoj ofsetovej tlače prebiehal v dvoch etapách: V roku 1875 vyvinul Robert Barclay z Anglicka ofsetovú tlač na plech, a v roku 1904 Ira Washington Rubel z USA ofsetovú tlač na papier.
Ofset

Ofset môže byť:
Glasgowská škála porúch vedomia

Glasgowská škála porúch vedomia (iné názvy Glasgowská stupnica porúch vedomia, Glasgowská škála kómy, ) je stupnica používaná na klinické zhodnotenie stupňa porúch vedomia. Posudzuje najlepšiu očnú, verbálnu (slovnú) a motorickú (pohybovú) odpoveď na príslušné podnety. U človeka pri plnom vedomí je hodnota GCS 15, u človeka v hlbokej kóme 3.
Hodnotenie.
Za ľahké neurologické postihnutie sa považujú hodnoty 15-13, za stredne závažné do 9, za ťažké 8 a nižšie.
Gianna Berettová Mollová

Svätá Gianna Berettová Mollová (* 4. október 1922, Magenta, Taliansko – † 28. apríl 1962, Monza, Taliansko) bola talianska pediatrička, aktivistka Katolíckej akcie a matka štyroch detí. Po tom, čo jej lekári v tehotenstve diagnostikovali myóm maternice odmietla liečbu ktorej nevyhnutnou súčasťou bol potrat a dieťa donosila, hoci bola varovaná, že to bude s najväčšou pravdepodobnosťou znamenať jej smrť („Ak sa budete musieť rozhodovať medzi mnou a dieťaťom, žiadne váhanie: voľte – a to vyžadujem – dieťa. Zachráňte ho!“). (Poznámka: Myóm maternice nie je životu nebezpečným rizikom pre matku a v mnohých prípadoch umožňuje tehotenstvo i donosenie dieťaťa. Znižuje však, často pomerne výrazne, možnosť otehotnenia a významne zvyšuje riziko potratu. Riziko úmrtia ženy je minimálne.)
Zomrela týždeň po tom, čo porodila svoje štvrte dieťa, Giannu Emanuelu.
Blahorečená bola pápežom Jánom Pavlom II. 24. apríla 1994 a následne ju pápež 16. mája 2004 vyhlásil za svätú. Svätá Gianna je považovaná za patrónku a vzor pro-life hnutí, ktoré jej kanonizáciu uvítali. Naproti tomu u zástancov práv na umelé prerušenie tehotenstva vyvolalo toto svätorečenie odmietavé reakcie.
Životopis.
Rodina Berettových.
Narodila sa v Magente rodičom Albertovi Berettovi (* 1881 – † 1942) a Márii, rodenej De Micheilovej (* 1886 – † 1942). Obaja rodičia boli hlboko veriaci Lombarďania a členovia sekulárnej vetvy františkánskeho rádu. Rodina bývala najskôr v Miláne, neskoršie v Bergame (kam rodina ušla pred španielskou chrípkou, na ktorú zomreli traja Giannini súrodenci – David, Pierina a Rosina), potom počas vojny krátko v Janove a opäť v Bergame, kde obidvaja rodičia v roku 1942 zomreli. Celkovo mali trinásť detí, Gianna bola desiatou.
Rodina nebola príliš bohatá – všetky prebytočné peniaze investovala do vzdelania detí. Z ôsmich deti, ktoré sa dožili dospelosti, štyri získali lekársky, dvaja inžiniersky a jedna farmaceutický diplom; posledná sa neskôr stala uznávanou klaviristkou. Dvaja z Gianniných súrodencov sa stali kňazmi (Msgre. Giuseppe Beretta, (* 1922), kňaz a stavebný inžinier, pôsobil v Bergame ako kňaz a diecézny expert na opravu cirkevných stavieb; Alberto Beretta, (* 1916), lekár, kapucínsky mních a kňaz, 33 rokov pôsobil ako misionár v Brazílii) a jedna sestra rehoľníčkou (Matka Virginia Beretta, (* 1925), lekárka, kanosiánka a dlhoročná misionárka v Indii).
Gianna študovala na niekoľkých gymnáziách a lýceách. Príčinou toho bolo sťahovanie rodiny v období jej štúdia, nepriazeň úradu voči Beretovej rodine, ktorá sa stavala chladne k fašistickým postojom, a tiež aj kvôli jej chatrnému zdraviu, kvôli ktorému absolvovala jednoročnú prestávku v štúdiu (1938 – 1939). V tom čase sa formoval jej postoj k viere, ktorý okrem iného významne ovplyvnili exercície jezuitu Michela Avedána. Jej študijné výsledky neboli príliš dobré, ale od piateho ročníka došlo k výraznej zmene a stala sa jednou z najlepších v triede.
Máhidevrán Sultán

Máhidevrán Sultán (v osmanskej turečtine: Máhidevrán (Háseki) Sultán, Máhidevrán Gülbahár (Háseki Sultán) resp. iným prepisom: Máhidewrán (Háseki) Sultán, Máhidewrán Gülbahár (Háseki Sultán); v modernej turečtine: Mahidevran (Haseki) Sultan, Mahidevran Gülbahar (Haseki Sultan)) alebo pôvodným menom Rosne Pranvere (* asi 1500† 3. február 1581, Bursa, Osmanská ríša) bola prvá obľúbenkyňa sultána Süleymana I. Jeho manželkou sa nikdy nestala.
Meno.
Slovo máhidevrán znamená doslova „krásna tvár doby“ alebo „Mesiac Šťasteny“. Slovo gülbahár znamená „jarná ruža“. Slovo pranvere pochádza z albánskeho slova pranverë, ktoré znamená „jar“.
Životopis.
Narodenie a pôvod.
Narodila sa okolo roku 1500 a pôvodom bola buď z Kaukazu, alebo z oblasti Čiernej Hory a Albánska.
Život v paláci.
Süleymanovi porodila prvého syna Mustafu v roku 1515. V paláci žila pokojne, až kým neprišla ukrajinská otrokyňa Alexandra Lisovská (prezývaná "Roksolana"), ktorá sa stala sultánovou novou milenkou. Jej príchodom ochladol vzťah Süleymana a Mahidevran. S Roksolanou mala Mahidevran početné konflikty, ktoré však po smrti Süleymanovej matky Hafsy v roku 1534 prerástli v otvorené nepriateľstvo.
Roksolana si uvedomovala, že Mahidevranin syn Mustafa raz nastúpi na trón. To by však znamenalo, že jej vlastné deti by kvôli tomu trón nezískali. Preto sa chcela Mustafu zbaviť, vďaka čomu by sa jeden z jej synov stal nástupníkom trónu. V roku 1553 bol Mustafa obvinený z príprav sprisahania voči sultánovi a následne bol 6. októbra 1553 popravený.
Neskoršie roky a smrť.
Po Mustafovej poprave sa Mahidevran presťahovala do Bursy, kde bol jej syn pochovaný. Žila tu však v biede. Selim II. dal v Burse postaviť mauzóleum Muradiye Complex jej synovi, a neskôr tu bola pochovaná aj Mahidevran. Zomrela 3. februára 1581 vo veku 81 rokov a prežila Süleymana aj Hürrem. 
Potomstvo.
Süleyman a Mahidevran mali spolu niekoľko detí:
1. slovenská futbalová liga 2007/2008

1. slovenská futbalová liga 2007/08 bola v poradí už 15. ročníkom druhej najvyššej futbalovej ligy na Slovensku. Túto súťaž organizuje a riadi Slovenský futbalový zväz. V sezóne 2007/2008 mala súťaž dvanásť účastníkov a odohralo sa 33 kôl. Každé mužstvo sa so svojimi súpermi stretlo počas tohoto ročníka trikrát. Na jeseň bolo odohraných 18 kôl (od 14. júla do 1. decembra) a v jarnej časti zostávajúcich 15 ligových kôl (od 1. marca do 31. mája). Víťazom I. ligy sa v tomto ročníku stal 1. FC Tatran Prešov, vďaka čomu postúpil do Corgoň ligy, posledné dve mužstvá - FK Slavoj Trebišov a MFK Goral Stará Ľubovňa - zostúpili do II. ligy (tretia najvyššia súťaž).
Beňova Lehota

Beňova Lehota je mestská časť Dolného Kubína, nachádzajúca sa asi severozápadne od mesta.
Dejiny.
Obec založili v roku 1370 ako osadu v lesnej oblasti. V 16.storočí Thurzovci kolonizovali časť obce valašskými osadníkmi. Obyvateľstvo sa zaoberalo prevažne roľníctvom. V 17. storočí tu bola známa valcha na súkno a mlyn. &lt;br&gt;
Beňová Lehota vznikla na základe upraveného nemeckého práva okolo roku 1370. Prvá zmienka pochádza z roku 1380, keď kráľ Ľudovít Veľký vydal listinu Vavrincovi Lewkesovi na škultétstvo v dedine (ktorú založili na klčoviskách) a tiež na mlyn. Listinu dal prepísať v roku 1420 Žigmund pre druhého Lewkesovho syna Demetera a jeho brata Beňadika. Po ňom sa volala Beňová Lehota. V roku 1574 uviedla Ostrihomská kapitula do dražby majetok v Beňovej Lehote.
Súčasnosť.
V súčasnosti sa v Beňovej Lehote realizuje výstavba individuálnej bytovej zástavby, je to zároveň aj vstupná brána na Kubínsku hoľu, čo jej dáva vlastnosti turisticky atraktívneho miesta s možnosťou ubytovania s súkromných penziónoch.
Zdroj.
Viliam Galvánek a kol. "Slovenské Beskydy", 1968, Vydavateľstvo SV ČSTV, Bratislava str. 128&lt;br&gt;
Peter Huba a kol. "Dolný Kubín",2008, Vydavatelstvo Peter Huba, Dolný Kubín , ISBN 978-80-88803-64-5, str.21
Boz Burrell

Boz Burrell (* 1. august 1946 – † 21. september 2006), vlastným menom Raymond Burrell, bol basgitarista, gitarista a spevák známy svojím pôsobením v rockových skupinách King Crimson a Bad Company.
V polovici 60. rokov 20. storočia, keď bol spevákom v skupine The Boz People, mal nahradiť Rogera Daltreyho v The Who, keď sa zvyšok skupiny rozhodol Daltreyho vyhodiť, k čomu však nikdy nedošlo. Koncom 60. rokov vydal pod pseudonymom Boz niekoľko sólových singlov. Vtedy bol kontaktovaný Ritchiem Blackmorom, ktorý práve dával dokopy skupinu Deep Purple. Spoločne s dvoma členmi Deep Purple (klávesista Jon Lord a bubeník Ian Paice) hral na dvoch skladbách: „I Shall Be Released“ a „Down in the Flood“.
V rokoch 1971-1972 bol členom skupiny King Crimson ako spevák, a pretože skupina nutne potrebovala basgitaristu, naučil ho na tento nástroj hrať gitarista Robert Fripp. Bol v zostave, ktorá nahrala album "Islands" a koncertný album "Earthbound". V roku 1973 sa ako basgitarista pridal k novo založenej skupine Bad Company, kde hral do roku 1982. V posledných rokoch svojej činnosti spolupracoval s Tamom Whitom a hral s Zoot Money's Big Roll Band.
Zomrel v Španielsku na infarkt vo veku 60 rokov.
Paris 1919

Paris 1919 je tretí štúdiový album waleského multiinštrumentalisty Johna Calea. Jeho nahrávanie prebiehalo v období rokov 1972-1973 v štúdiu Sunwest Studios v Los Angeles. Album produkoval Chris Thomas a vyšlo u Reprise Records v marci 1973. Po albume "The Academy in Peril" ide o jeho druhý a posledný album vydaný u tohto vydavateľstva. Podieľali sa na ňom tri členovia skupiny Little Feat, bubeník Richie Hayward, klávesista Bill Payne a gitarista Lowell George. Na basgitaru tu hral jazzový saxofonista a basgitarista Wilton Felder. Túto zostavu dopĺňal symfonický orchester z UCLA. V roku 2006 vyšiel album s rôznymi odlišnými verziami pôvodných skladieb doplnené o predtým nevydanú skladbu „Burned Out Affair“.
Slovenský náučný slovník

Slovenský náučný slovník s podnadpisom Príručná encyklopedia vedomostí v troch dieloch je trojdielna všeobecná encyklopédia v slovenčine z roku 1932. Je to vôbec prvá (klasická) všeobecná encyklopédia napísaná v slovenskom jazyku (nie však prvá slovenská encyklopédia). Písaná bola v rokoch 1930 až 1932. Vydaná bola (ako sa uvádza v poslednom diele) "pečlivosťou a z prostriedkov k tomuto cieľu utvorenej vydavateľskej spoločnosti, nákladom a iniciatívou LITEVNY, literárneho a vedeckého nakladateľstva Vojtecha Tilkovského v Prahe."
Zostavovateľom je Pavel Bujnák, slovenský literárny historik a kritik, estetik a filológ hungarista. Ako autori je v poslednom diele uvedených okolo 70 (často pomerne prominentných) slovenských a čiastočne českých odborníkov, napr. Janko Borodáč (oblasť: slovenské národné divadlo), Ján Eisner (archeológia), Dobroslav Chrobák (moderná literatúra), Imrich Karvaš (peňažníctvo), Martin Uher (zoológia a botanika), Václav Vážný (slovenský jazyk) a veľa ďalších. Redakčné práce podľa údajov uvedených v poslednom diele podporovali aj početné významné organizácie ako Matica slovenská, Učená spoločnosť Šafárikova, rôzne múzeá, česko-slovenské univerzity a knižnice, obecné úrady a podobne.
Každý diel má asi 380 strán, ilustrácie sú prevažne čiernobiele, miestami sú však priložené aj farebné obrázky a farebné mapy. Použitá terminológia v texte je badateľne pod vplyvom češtiny. Podľa „Predmluvy“ sú heslá všeobecného, svetového významu spracované len stručne, kým heslá týkajúce sa Slovenska resp. Česko-Slovenska sú spracované podrobnejšie.